ههههههههههه
ابو علاوي اهم شي لا تنفعل
اني راح انطيك قصة معاناة مو تبيعية
يا اخي من تريد تشتريلك حاجة بالعراق تحسب الف حساب وتتعاجز منهه
ومن تنوي تروح بعد حسابات نضرية الاحتمالات عن المواعيد المرشحة للانفجارات والتايهات والعلسات والكواتم
ينشلع كلبك يلله تتوصل واحتمال قوي تلكاخ التشتري منه لو معزل لان عنده عزاء مال كرايبه انعلس
لو لان اكو فد زيارة اعلنوهه بالوقت الضايع
لو دولة العراق اللا اسلامية والقاعدة مانعين هالمكان يفتحون لان كاطعة بعقلهم
كول وصلت ولكيته مفتح
طبعا من راح يعرف انت متعني وجاي علموده راح يحجي وياك وهوة متنك عبالك مسوي عليك فضل ويحاول يقفص عليك بكل طريقة وينطيك اسوأ بضاعة وهو كلشي ينباع بالعراق من اسوأ ما يكون وبسعر عالي
كول اخذت الحاجة للبيت وطلعت مو زينة
اولا مستحيل يقبل يرجعلكياهه اللا ما ندر وبالتواسيل
وثانيا هو اصلا وين راح تلكاه بعد وبعد شكد؟؟
بامريكا المعاناة شنو
انه بعد شوية ويجوك للبيت يدغدغوك حتى بس تشتري احسن بضاعة بارخص الاسعار ويمته ما تريد رجع وماكو داعي اصلا تروحلهم وتضيع وكتك لان كلله اونلاين وبالبريد
يعني وين المعاناة؟؟ انه ما تكدر تلزم ايدك بالصرف لو تصير مصلاوي اكثر مني (وطبعا اني مضروب بية المثل هنا وبين اصدقائي بالبجي على كل درهم اصرفة ستشهر
)
ياخوية الفلوس ما تكفي بامريكا من ورى الاغراءات
وكلشي حلو وكلشي رخيص
وشيصبر الواحد؟؟ وكان الله مع الصابرين
لان يمكن اني راح ارجع للعراق ابدل وياك اذا ابو الموضوع ضل سنطة مو بسبب "معاناتي" وانما لان كلبي رجيج واريدك انت هم تجي وانقهر على كل عراقي شريف ضال بالعراق من المالكي وعلاوي وطالباني الى اصغر عامل واكف بمصطر ساحة الطيران بباب الشرجي